**ΧΑΣΜΑ ΓΕΝΕΩΝ**

Τα τελευταία χρόνια παρατηρείται μία ολοένα και αυξανόμενη διαφωνία μεταξύ των νεαρότερων μελών της κοινωνίας με τους μεγαλύτερους σε διάφορα ζητήματα της καθημερινής ζωής. Πρόκειται για το γνωστό κοινωνικό φαινόμενο του χάσματος των γενεών.

**Τι είναι Χάσμα των γενεών-Προσδιορισμός του όρου**

Με τον όρο Χάσμα των γενεών εννοούμε εκείνη τη διαφωνία στις αντιλήψεις πάνω σε σημαντικά και ασήμαντα ζητήματα που εκδηλώνεται στη σύγχρονη εποχή. Ο όρος από μόνος του υποδηλώνει το κενό που υπάρχει πολύ συχνά ανάμεσα στις διάφορες γενεές, ένα κενό που μοιάζει με χάσμα, με γκρεμό αγεφύρωτο.

**Μορφές του Προβλήματος**

• Εκδηλώνεται με τη μορφή της κριτικής σε οτιδήποτε έκαναν οι μεγαλύτεροι  
• αυτό εκνευρίζει τους πρεσβύτερους που θεωρούν ότι δεν έχουν σχετικό δικαίωμα, εφόσον δεν πέρασαν όσα εκείνοι.  
• Με την ικανότητα χρησιμοποίησης νέων τεχνολογικών επιτευγμάτων  
• Διαφωνία με την ίδια την Παράδοση  
• Διαφορετικά γούστα (και επιρροή των νέων) ως προς τα μουσικά και άλλα καλλιτεχνικά ακούσματα.

**Αίτια του προβλήματος**

• Ο χαρακτήρας των νέων, που από τη φύση τους είναι εκρηκτικοί και επαναστάτες. Και στην παράλληλη συντηρητικότητα των μεγάλων, που όσο περνούν τα χρόνια αποβάλουν τις αλλοτινές αρχές τους μέσα στην  καθημερινότητα.  
• Η σκληρή στάση των μεγάλων, που πάντα κρίνουν αυστηρά και χωρίς να τονίζουν θετικά από τη δραστηριότητα των νεότερων.  
• Η πνευματική ωριμότητα έρχεται σε όλο και μικρότερες ηλικίες, ως αποτέλεσμα των μέσων ενημέρωσης και επικοινωνίας, όπου κάθε νέος γίνεται σε νεαρή ακόμα ηλικία δέκτης όλων των συμβάντων στον πλανήτη.  
• Η μόρφωση που γίνεται κτήμα όλο και περισσότερων νέων, σε όλα και πιο υψηλά κλιμάκια& αυτό τους δίνει τις δυνάμεις, αλλά και τις απαραίτητες γνώσεις προκειμένου να κρίνουν την κοινωνία των μεγαλύτερων, κάτι που εκείνοι δεν δέχονται.  
• Έκρηξη των γνώσεων που σημειώνονται στις μέρες μας  
• Γίνονται ιδιαίτερα δραστικές αλλαγές στην κοινωνία μας.  
• Άλλαξε ο ρυθμός της καθημερινής ζωής.

**Τρόποι Αντιμετώπισης**

• Να αποβάλουν οι πρεσβύτεροι την υπερβολική συντηρητικότητα.  
• Να σταματήσουν οι μεγαλύτεροι συνέχεια να διδάσκουν και να παιδαγωγούν, γιατί έτσι ενισχύεται η αρνητική στάση των νέων.  
• Να αντιληφθούν ότι ο κόσμος που παραδίδουν δεν είναι ο καλύτερος δυνατός και ότι οι νέοι έχουν τις απαραίτητες δυνάμεις να τον αλλάξουν.  
• Να κατανοήσουν οι πιο έμπειροι τα προβλήματα που ταλανίζουν τη νεανική ζωή (αβεβαιότητα για το μέλλον καθημερινός αγώνας για μόρφωση, βιασύνη για μια βιοποριστική εργασία).  
• Αμοιβαία εμπιστοσύνη και διάλογος.

Συμπερασματικά, λοιπόν, το χάσμα των γενεών αποτελεί μία αντικειμενική συνθήκη που παρατηρείται ήδη από την Αρχαιότητα. Σήμερα πια η τεχνολογία σε συνδυασμό με την κριτική ικανότητα των νέων και τον εκρηκτικό χαρακτήρα τους δίνει μια άλλη διάσταση στο αγεφύρωτο χάσμα,που μπορεί να γεφυρωθεί με τον ειλικρινή διάλογο και τον αλληλοσεβασμό.